Beikn en dinne gezoajde busschn van Kamtsjatka en de Koerieln

[thumb|Liggienge van de boreoale busschn in de [Weireld|weirld.]]
thumb|Loofbusschn ip Kamtsjatka.
De **beikn en dinne gezoajde busschn van Kamtsjatka en de Koerieln**, geleegn ip 't Kamtsjatka-Schiereiland en ip de Koerieln zyn 'n ekostreeke uut d' ekozôone *[[Palaearctis]]* vôgnst de Weirld Nateur-Stichtienge (WWF) . Ze maakn dêel uut van 't bioom de boreoale busschn of de tajga. D' ippervlakte van d' ekostreeke besloa 14 633 432 êktoarn . Vo de grôote ekoloogiesche rykdom is d' ekostreeke e dêel van de *Global 200*-streeke de "Tajga en beikn van Kamtsjatka" .

## Beschryvienge
Die ekostreeke omvat de lêegr geleegn dêeln van Kamtsjatka, de Koerieln mêt uutzoendrienge van de mêest zuudlikke eilandn, en de Kommander-Eilandn. D' ekostreeke êt  e styf nat kliemoat en dr zyn veele klêene rieviere-systêemn, laguunn en moerassn. 

## Plantn-weirld
thumb|left|Busschn roend kroatr-mêer Nachikinskiy, Kamtsjatka.
thumb|left|Dwergpynboomn by de kuste van Kamtsjatka.
De kustgebiedn zyn mêesta bedekt mê gemienglde busschn van Erman-berke (*Betula ermanii*), dahoeriesche lorke (*Larix gmelinii*), wilge en elze. Mo die zôones omvattn ook kreupl-busschn, beikn, moerasbusschn, en zeifs toendra. Dr bestoan busschn van Siebeeriesche dwergpynboom (*Pinus pumila*) en van Kamtsjatka-lorke (*Larix kamtscatica*), gemiengld mê roatlpopliere (*Populus tremula*), en Jezo-sparre (*Picea jezoensis*).
De verre in d' oseoane geleegn Kommander-Eilandn zyn bezet mêt ooge geleegn toendra-beikn en klêene bustjes.

## Bêestn-weirld
Kamtsjatka êrbergt de grotste populoasje in de weirld van bruune beir (*Ursus arctos*) --geschat ip 20 000--in de weirld. Doaby zyn dr in die ekostreeke ook grysde wolvn (*Canis lupus*), eelandn (*Alces alces*), veelvroatn (*Gulo gulo*), en êekhôorns. De veele rieviern van 't schiereiland telln 't mêeste en geeneetiesch de mêest verscheidn zoalm-populoasjes in de weirld. Rôo zoalm (*Oncorhynchus nerka*), tsjum-zoalm (*Oncorhynchus keta*), koho-zoalm (*Oncorhynchus kisutch*), tsjienook-zoalm (*Oncorhynchus tshawytscha*), Japansche zoalm (*Oncorhynchus masou*), en reegnbooge-forêllesôortn kunn ier allemalle gevoenn wordn. De reegnbooge-forêlln zyn d' êenigte echt wilde populoasje die oovrbluuft in de weirld. Ip de Kommander-Eilandn istr ook oovrevloedig leevn : ip die eilandn zyn dr verschillnde groepn van Steller-zêelêew (*Eumetopias jubatus*) en nôordlikke zêebeir (*Callorhinus ursinus*); bykans 60 sôortn veugls broenn ier, woaroendre geôornde poapegoajduukr (*Fratercula corniculata*), zêekoete (*Uria aalge*), rôodmaskre-butstekkre (*Phalacrocorax urile*), en rôodpôot-drietêenmêewe. Karaginsky-Eiland is bekend vo arlekynoande (*Histrionicus histrionicus*), die doa êen van de grotste broedkoloonjes êt in 't Russiesche Verre Ôostn.

## Bedreigiengn en beschermienge
Da gebied os nog oltyd betrekklik oengerept, deurda 't styf ofgezoenderd ligt. Mo strôopn en oovrebevisschn van zoalm en reegnbooge-forêlln zyn grôote bedreigiengn vo 't vôort oovrleevn van die populoasjes en bêestn die ofangn van undre vo voedslbronne, lik bruune beirn. Verkêerd vis-behêer, woavan datr veele zêeveugls en zêezoogbêestn ofangn, is 'n andere kwestje. E toenoame van mynbow en goaze-uutboatienge is ook e toekomstige bedreigienge.

## Zied ook noa
thumb|Vulkoane-uutbarstienge oovre de busschn.
thumb|Kutkhiny Baty – e blôotliggnde puumstêen-rotseformoasje geleegn 4 kielomeetrs van de bronne van de Ozernaja-Rieviere, dichte by 't zuudlikste puntje  van Kamtsjatka.

## Eksterne koppliengn
* Volcanoes of Kamchatka, Russian Federation (''The Encyclopedia of Earth'').
* Bus-vegetoasje van nôordôostlik Oazje.

## Verwyziengn